**OPĆINA BEREK**

**Žiro račun: 2402006-1801800003**

**Matični broj: 02539578**

**RKP: 29293**

**Šifra djelatnosti: 75115**

**Berek,14.11.2025.**

**Obrazloženje prijedloga proračuna općine Berek za 2025. godinu**

1. **UVOD**

U skladu s odredbama Zakona o proračunu ( NN 144/21) koje se odnose na izradu proračuna Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje 2026-2027. godine, te vlastitih procjena pojedinih prihoda i rashoda načelnik Općine Berek, načelnik Općine Berek podnosi prijedlog proračuna za 2025. godinu s projekcijama za 2026. i 2027godinu .

Proračunom se omogućava financiranje poslova u cilju ostvarivanja javnih potreba i prava mještana, koje se temelje posebnih zakona i drugih propisa financiraju iz javnih prihoda odnosno iz proračuna općine. Pri sastavljanju prijedloga proračuna obvezno je pridržavanje zakonom propisane metodologije koju propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir, što znači da predstavničko tijelo usvaja proračun za 2025. godinu i projekcije za slijedeće dvije godine i to 2026. i 2027. godinu.

Proračun za 2025. godinu se usvaja sukladno člancima 38.,39. i 42 Zakona o Proračunu (NN144/21) na razini skupne ekonomske klasifikacije na drugoj razini.

Polazišna osnova za izradu prijedloga proračuna i definiranje politike za slijedeće trogodišnje razdoblje je:

- Poboljšanje kvalitete življenja i ravnomjeran razvoj općine

- Izgradnja, održavanje i razvoj komunalne infrastrukture

- Unapređenje kulture i sporta

- Društvena briga o djeci i mladima

- Unapređenje socijalne skrbi

- Usklađivanje realizacije investicijskih projekata s proračunskim mogućnostima.

Prioriteti financiranja javnih rashoda i izdataka prema kojima je izrađen Proračun Općine Berek održavaju nastojanje da se i u vrijeme otežanih uvjeta financiranja osigura postizanje trajnog cilja, a to je poboljšanje kvalitete življenja te kvalitetniji i ravnomjerniji razvoj općine.

Prijedlog Proračuna Općine Berek za 2025. godinu sastoji se od:

* Općeg dijela
* Posebnog dijela
* Odluke o izvršavanju Proračuna Općine Berek za 2025.godinu
* Plana uravnoteženja manjka prihoda

Posebni dio proračuna sadrži rashode i izdatke raspoređene po programima, njihovim sastavnim dijelovima (aktivnosti, tekući i kapitalni projekti). Rashodi su iskazani prema ekonomskoj, funkcijskoj klasifikaciji i izvorima financiranja.

1. **OPĆI DIO**

Opći dio proračuna čini Račun prihoda i rashoda.

U računu prihoda i rashoda planski podaci proračuna navedeni su po ekonomskoj klasifikaciji (računima računskog plana) , a čine ih prihodi od poslovanja – skupina konata 6 , te rashodi poslovanja – skupina konta 3,i nabava za nefinancijsku imovinu – skupina konta 4.

Ukupni prihodi i primici , planirani su u iznosu od 1.680.900 €.

Ukupni rashodi i izdaci , planirani su u iznosu od 1.666.818 €.

Preneseni višak iz prethodnih godina iznosi 10.918 e

Rashodi se u općem dijelu proračuna navode zbirno , a detaljno se razrađuju u posebnom dijelu proračuna.

1. **PRIHODI I PRIMICI PRORAČUNA**

Prilikom planiranja prihoda uzeta je u obzir realizacija istih u 2023 i 2024. godini, te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. Pomoći iz državnog proračuna i institucija te tijela EU planirane su temeljem Državnog proračuna (kompenzacijske mjere), potpisanih Ugovora o sufinanciranju projekata, prijavnih obrazaca projekta, te očekivanih natječaja.

Prihodi proračuna prikazani su u općem dijelu proračuna, a dijele se na prihode poslovanja, prihode od prodaje nefinancijske imovine i primitke od financijske imovine i zaduživanja.

1. **Prihodi od poreza skupna 61 planira se u iznosu od 366.300 €**

Planirani prihodi skupine 61 sadrže prihode od poreza na dohodak,, poreza na potrošnju alkoholnih i bezalkoholnih pića, poreza na kuće za odmor, prihoda o poreza na promet nekretnina .

1. **Prihodi skupine 63 – pomoći iz inozemstva od subjekata unutar općeg proračuna planiraju se u iznosu od 962.200 €.**

Ovi prihodi planiraju se kako slijedi: iz sredstva Europskog socijalnog fonda za za program pomoć u kući 104.200 € ,od HZZZ-e za javni rad u iznosu od 9.000 €, te iz državnog proračuna i/ili Eu fondova iznos od 450.000 € za izgradnju dječjeg vrtića, za dodatno ulaganje na mjesnim domovima i za modernizaciju nerazvrstanih cesta 70.000 €, za sufinanciranje priključaka kanalizacije 50.000 € iza za provođenje lokalnih izbora 15.000 (županijski dio troška ), te sredstva iz državnog proračuna – fiskalno izravnavanje 264.000 €.

**Prihodi skupine 64 – prihodi od imovine planiraju se sa 124.900 €**

Ovi prihodi planiraju se s osnove zakupa od poljoprivrednog zemljišta , zakupa poslovnog prostora , prihod od zakupa pokretna prodaja , prava služnosti javnih površina (HT) , prihoda od koncesija , kamata na depozite po viđenju .

1. **Prihodi skupine 65- prihodi od upravnih i administrativnih pristojbi, pristojbi po posebnim propisima i naknade da planiraju se u iznosu od 177.000 €**

U okviru ove skupine planirani su prihodi od državni i sudskih pristojbi- 2.000 €, prihodi od komunalne naknade-18.000 € , šumskog doprinosa-149.000 € , komunalni doprinosi -3.000 €.

1. **Prihodi skupine 66- prihodi od prodaje proizvoda i robe te pruženi usluga i prihodi od donacija planiraju se u iznosu od 8.000 €**

Ovi prihodi odnose se na prihode od stočnog sajma prodaje ele.energije koja nastaje kao višak na Kulturnom centru.

1. **RASHODI I IZDACI PRORAČUNA**

**Ukupni rashodi izdaci proračuna planiraju se u iznosu od 1.691.818 €**

**Rashodi poslovanja (3) za period 01. 01. do 31. 12. 2025. godine planiraju se u iznosu od 1.047.818 €** .

Rashode poslovanja čine rashodi za zaposlene , materijalni rashodi, financijski rashodi, subvencije, pomoći unutar opće države, naknade građanima i kućanstvima na temelju osiguranja i ostali rashodi.

Rashodi za zaposlene (31) odnose se na plaće za djelatnika Općine, djelatnike na javnim radovima i na djelatnice koje i zaposlene u programu Pomoć u kući Općine Berek.

U materijalni rashod (32) planiraju se u iznosu od 501.418 € i čine ih naknade troškova zaposlenika, troškovi za uredski materijal, energiju (plin i struja za općinske prostorije i domove, javna rasvjeta, benzin za službeni automobil i kosilice), materijal za tekuće i investicijsko održavanje (općinske prostorije, domovi, javne površine, oprema, kosilice) telefon, usluge tekućeg i investicijskog održavanja (održavanje domova, javne rasvjete, popravci uredske opreme, kosilica i službenog automobila, održavanje nerazvrstanih cesta, održavanje općinskih prostorija, održavanje groblja i mrtvačnica), komunalne usluge, intelektualne usluge (javno bilježničke usluge, ugovori o djelu, usluge odvjetnika), naknade za rad predstavničkih tijela (naknada predsjedniku Vijeća i zamjeniku načelnika i članovima Općinskog vijeća), reprezentacija i članarine.

Financijske rashode(34) planirane u iznosu od 5.000 € čine bankarske usluge, kamate i ostali financijski rashodi.

Subvencije poljoprivrednicima (35) odnose se na sufinanciranje tečaja za rukovanje pesticidima i sufinanciranje osiguranja usjeva i planiraju se u iznosu od 5.000 €.

Naknade građanima i kućanstvima (37) planiraju se u iznosu od 164.000 € , a odnose se na isplaćene pomoći po programu za socijalne potrebe i to pomoć za novorođenčad, isplate jednokratnih pomoći, , isplate pomoći za drva, sufinanciranje nabave školskog pribora, jednokratna pomoć studentima , sufinanciranje dječjih vrtića sa 70% ekonomske cijene, pomoći srednjoškolcima u iznosu od 20€ mjesečno i pomoći mladim obiteljima.

Donacije i ostali rashodi (38) -124.000 € odnose se na sredstva isplaćena udrugama i to: Vatrogasnoj zajednici, NK Tomislav Berek , KUD-u, Crvenom križu, političkim strankama, dotacije invalidima i udrugama branitelja dotacije ostalim udrugama.

Rashodi za nabavu ne proizvedene imovine (4) – planiraju se za period 01. 01. do 31. 12. 2025. u iznosu od 619.000 €.

Ovdje su iskazana sredstva za:

* Izgradnju dječjeg vrtića 450.000 €
* Modernizaciju cesta -95.000 €
* kupnju uredskog namještaja i opreme -8.000€
* ulaganja u računalne program – 3.000,€
* dodatno ulaganje na objektima u vlasništvu Općine -60.000 €

Izdaci za financijsku imovinu i otplate zajmova (5) u iznosu od 25.000 € i odnose se na povrat poreza koji se neće moći vratiti u 2024. godini, stoga se knjiži kao kredit, te se u 2025. godini otplaćuje u 4 jednake rate do 15.04.2025.

1. POSEBNI DIO – PROGRAMSKA KLASIFIKACIJA
2. **PROGRAM 1001 DONOŠENJE AKATA I MJERA IZ DJELOKGURGA PREDSTAVNIČKOG TIJELA - 161.118 €**

* **Aktivnost A100101 Predstavnička i izvršna tijela –** 87.000 €

Sredstva planirana za ovu aktivnost odnos se:

* na usluge promidžbe i informiranja u iznosu od ( za tisak , elektronski medij , izložbeni prostori na sajmovima , te za ostale usluge promidžbe i informiranja )
* Ostale rashode poslovanja , naknade za rad članovima vijeća sukladno odluci, reprezentacija za dan općine i božićni domjenak , članarina savezu općina, rashodi protokola (cvijeće, vijenci, svijeće i sl.),
* Na otplatu kratkoročnog kredita na ime povrata poreza

Izvor :- 11- Opći prihodi i primici

* **Aktivnost A100102 – Izvršna tijela – Općinski načelnik – 74.118 €**

Sredstva planirana za ovu aktivnost odnose se na :

* Plaću načelnika , zakonom propisane doprinose i poreze, te naknadu za korištenje sl. auta u – daru naravi , paušalni trošak prehrane , gorivo za službeni auto ,usluge održavanja sl. auta ,obvezni zdravstveni pregled , osiguranje sl. auta , trošak protokola (vijenci, cvijeće , svijeće i sl.)

Izvor :- 11- Opći prihodi i primici

1. **PROGRAM 1002 PROGRAM POLITIČKIH STRANAKA 1.400 €**

* Aktivnost A100201 Osnovne funkcije stranaka – 1.400 €

Ova sredstva planirana su za rad političkih stranaka Općinskog vijeća sukladno Zakonu i općinskoj odluci.

Izvor :- 11- Opći prihodi i primici

1. **PROGRAM 1003 PRIPREMA I DONOŠENJE AKATA IZ DJELOKRUGA – 289.000 €**

* **Aktivnost A100301 – Administrativno, tehničko i stručno osoblje - 200.500 €**

Rashodi za zaposlene 31 - troškovi plaća za zaposlene sa pripadajućim doprinosima i porezima, nagrade i regres i ostale rashode za službena putovanja (cestarina i sl. ), naknada za prijevoz na posao i s posla, tečajevi i stručni ispiti.

Materijalni rashodi 32 planiraju se sa 75.500 € , uredski materijal, stručna literatura, materijal i sredstva za čišćenje, plin, materijala za održavanje postrojenja i opreme, sitan inventar, usluge telefona i poštarine ,održavanje fotokopirnog aparata, održavanje i popravak kompjutera, održavanje i popravak peći i centralnog grijanja, najam opreme (aparat za vodu), obvezni zdravstveni pregledi zaposlenika, intelektualne i osobne usluge - za intelektualne usluge po ugovoru sa Komunalac Berek d.o.o. u iznosu od ,geodetsko katastarske usluge, izrade elaborata ,studija i recenzija u iznosu od, izrade idejnih rješenja , strategija , izrada Izjave o fiskalnoj odgovornosti , programa i planova. Računalne usluge , usluge reprezentacije, pristojbe, premije osiguranja te javno bilježničke usluge.

* Izvor :- 11- Opći prihodi i primici

Računalne usluge -32 za održavanje i nadogradnju programa za poljoprivredno zemljište planiraju se u iznosu od 5.000 €

* Izvor : -435- Prihod od zakupa poljoprivrednog zemljišta

Financijski rashodi 34 – planiraju se u iznosu 5-000 € i odnose se usluge platnog prometa u ( Erste banka i Financijska agencija, Internet bankarstvo)

* Izvor :- 11- Opći prihodi i primici
* **Aktivnost A100302 Troškovi izbora – 30.000 €**

Planirani iznos za provođenje troškova lokalnih izbora -30.000 €, za rad izbornog povjerenstva i za rad biračkih odbora .

* Izvor :- 11- Opći prihodi i primici
* Izvor 529- Tekuće pomoći – izborno povjerenstvo
* **Aktivnost A100303 – održavanje zgrada za korištenje – domovi -42.500 €**

Navedenim iznosom planira se izdatak za materijal za čišćenje , za električnu energiju za sve mjesne domove i zgradu općine, materijal i dijelovi za održavanje mjesnih domova , usluge tekućeg i investicijskog održavanja zgrada mjesnih domova , komunalne usluge opskrba vodom i odvoz smeća , te za premije osiguranja imovine.

* Izvor :- 11- Opći prihodi i primici
* **Aktivnost A100304 – Izvanredni rashodi 2.000 €**

Za nepredviđene i ne planirane izdatke koji se mogu pojaviti tijekom godine.

- 11- Opći prihodi i primici

* **Aktivnost 100305 Nabava dugotrajne imovine – 14..000 €**

Planira se ulaganje u računalne programe , nabavu uredskog namještaja i opreme .

Izvor :- 11- Opći prihodi i primici

1. **PROGRAM 1004 ZAŠTITA OD POŽARA I CIVILNA ZAŠTITA -33.600 €**

* **Aktivnost 100401 Osnovna djelatnost VZO**

Za rad Vatrogasne zajednice planiraju se sredstva u iznosu od 17.000 €

Izvor 11 – Opći prihodi i primici

* **Aktivnost 100402 Civilna zaštita 800 €**

Za potrebe civilne zaštite , za na nabavku neophodne službene ili radne odjeće ili obuće

Izvor :- 11- Opći prihodi i primici

* **Aktivnost A100403 Policijska postaja i Gorska služba spašavanja** **- 800 €**

Za rad Hrvatske gorske službe spašavanja .

Izvor :- 11- Opći prihodi i primici

* **Aktivnost A100404 Ostale usluge vatrogastva DVD Berek -15.000 €**

Za plaću jednog djelatnika zaposlenog u DVD Berek .

Izvor :- 11- Opći prihodi i primici

1. **PROGRAM 1005 GOSPODARSTVO -175.200 €**

* **Aktivnost A100502 Poticanje poljoprivrede , sufinanciranje usjeva** -10.000 €

Na ovoj stavci planira se iznos od na ime sufinanciranja osiguranja poljoprivrednih usjeva a najviše, te plaćanje edukacija poljoprivrednicima .

Izvor 431 – prihod od poljoprivrednog zemljišta

* **Aktivnost A100503 Sređivanje imovinsko pravnih odnosa zemljišta – 10.000 €**

Za uređenje imovinsko pravnih odnosa nesređenog poljoprivrednog zemljišta .

* Izvor 431 – prihod od poljoprivrednog zemljišta
* **Aktivnost A100504 Manifestacije - 22.500 €**

Za održavanje manifestacija tijekom 2025. godine planira se 22.500 € i to za promidžbene materijale (plakate i sl.) ,zakup ili najam opreme (razglasa , šatora i sl. ) ,ostali troškovi dana općine (tiskanje priznanja i plaketa i sl.) , troškovi ostalih manifestacija (održavanje predstava, obilježavanje praznika rada , Dana pobjede, sjećanja na žrtve Vukovara i dr.) , te reprezentacija za ostale manifestacije (obilježavanje adventa, i dr. prigodnih svetkovina ).

Izvor 11 – Opći prihodi i primici

* **Aktivnost A100505 Djelovanje turističke zajednice – 7.000€**

Sredstva za redovan rad Turističke zajednice .

Izvor 11 – Opći prihodi i primici

* **Aktivnost A100506 Djelovanje mjesnog sajma i vage – 12.500 €**

Za rad sajma - za veterinarske usluge , za naknadu voditelju sajma, te za održavanje vage.

Izvor 31– Vlastiti prihodi

Izvor :- 11- Opći prihodi i primici

* **Aktivnost T100501 Javni radovi -9.000 €**

Planirana sredstva odnose se na plaće , zakonom propisane poreze i doprinose, te naknadu u putnog troška. Procjena troškova je izvršena za zapošljavanje 1 djelatnika putem programa Javnih radova. (Procjena je vršena na bazi 2023. godine).

Izvor 528- Tekuće pomoći Hrvatski zavod za zapošljavanje

* **Aktivnost T100502 Pomoć u kući – Program „Pomoć u kući Općine Berek“ -104.200 €**

Za Program planirane su plaće i zakonom propisani porezi i doprinosi , putni troškovi odnosno naknada za prijevoz na posao i s posla, te naknada za loko vožnju, regres i božićnica za 7 djelatnica..

Izvor 51- Pomoći EU

1. **PROGRAM 1006 ODRŽAVANJE OBJEKATA I UREĐAJA KOMUNALNE INFRASTRUKTURE** – **166.500 €**

* **Aktivnost A100601 Održavanje cesta, mostova, kanala i dr. javnih površina- 64.500.000**

Ovim iznosom planira se održavanje i popravak nerazvrstanih cesta , kupnja materijala i dijelova za održavanje cesta (cijevi , daske i sl.) , za zimsku službu) , te za košnju bankina uz nerazvrstane ceste Izvor:

* 413-prihod od zakupa poljoprivredno zemljišta -25.000 €
* 434- prihod od komunalnog doprinosa -3.000 €
* 435 – prihod od šumskog doprinosa 35.000€
* 437 - prihod od nezakonito izgrađenih zgrada (legalizacija)- 1.500 €
* **Aktivnost A100602 Održavanje i uređivanje javnih zelenih površina -31.000 €**

Ovim iznosom planira se za gorivo za radne strojeve , za sitan inventar i ostale materijale i dijelove za održavanje javnih površina (daske, cijevi, i dr.) , za održavanje javnih površina oko domova i zgrade općine, za održavanje javnih površina oko zvonika , za održavanje parkova i igrališta , te za održavanje strojeva i opreme.

Izvor: -prihod od šumskog doprinosa

* **Aktivnost A100603 Rashodi za uređenje i javnu rasvjetu – 46.000 €**

Za najam rasvjetnih tijela planira se 8.000,00 kn , za plaćanje potrošnje javne rasvjete planira se iznos od 18.000 €, za redovno održavanje javne rasvjete sukladno Ugovoru o održavanju sa tvrtkom Rotor d.o.o. Bjelovar 20.000 €

Izvor:

Prihod od komunalne naknade – 433 – 18.000€

prihod od šumskog doprinosa -435- 28.000 €

* **Aktivnost A100606 Održavanje groblja, -15.000 €**

Za održavanje mjesnih groblja .

Izvor 435- prihod od šumskog doprinosa

* **Aktivnost A100610 Uređenje imovinsko pravnih odnosa – nerazvrstane ceste – 10.000 €**

Za potrebe upisa nerazvrstanih cesta u vlasništvo Općine (za usluge izrade raznih geodetskih podloga, elaborata i dr. potrebe dokumentacije.)

Izvor 435- prihod od šumskog doprinosa

**7. PROGRAM 1007 IZGRADNJA OBJEKATA I UREĐAJA KOMUNALNE INFRASTRUKTURE - 95.000 €**

* **Aktivnost K100702 Izgradnja lokalnih cesta – 95.000 €**

Izgradnja/modernizacija lokalnih cesta planira se u iznosu od 95.000 €

Izvor:

* 25.000 € prihod od poljoprivrednog zemljišta -431
* 30.000 € prihod od šumskog doprinosa
* 40.000 € drugi izvori utvrđenih posebnim zakonima (državni proračun, sufinanciranjem od strane drugih javnih tijela, EU fondova i sl.)-52- ostale pomoći i darovnice

1. **PROGRAM 1008 ZAŠTITE OKOLIŠA -17.000 €**

* **Aktivnost A100801 Gospodarenje i zbrinjavanje komunalnog otpada -7.000 €**

Za zbrinjavanje komunalnog otpada na odlagalište Johovača planirano 7.000 €.

* **Aktivnost : A100802 Sanacija odlagališta Johovača 10.000 €**

Grad Garešnica potpisao je dodatak V. ugovora s Fondom za zaštitu okoliša sa sanaciju i rekonstrukciju odlagališta Johovača. Nakon što se dobije građevna dozvola pokrenut će se postupak javne nabave, a vlasnici Komunalac Garešnica d.o.o. sukladno udjelu u vlasništvu sufinancirat će sanaciju. Prema prvo procjeni za Općinu Berek sufinanciranje iznosi cca 10.000 €.

Izvor 11- opći prihodi i primici

1. **PROGRAM 1009 PREDŠKOLSKOG ODGOJA – 33.000 €**

* **Aktivnost A100901 Odgojno i administrativno tehničko osoblje – Mala škola -17.000 €**

Za troškove male škole – plaću i zakonom propisane doprinose i poreze , putni trošak odgajatelja predškolske dobi , za uredski materijal i trošak prehrane UZ napomenu da se mala škola provodi cca7-8 mjeseci i da se odgajatelj zapošljava na pola radnog vremena.

Izvor 11- opći prihodi i primici

* **Aktivnost A100902 Sufinanciranje smještaja djece u dječje vrtiće – 16.000 €**

Za sufinanciranje 70% tj. troškova smještaja djece u vrtiće . Procjena troškova napravljena na bazi 6 djece. Ukoliko će tijekom 2025. broj djece biti veći , ova stavka će se rebalansom korigirati.

Izvor 11- opći prihodi i primici

**10. PROGRAM 1010 JAVNE POTREBE U ŠKOLSTVU – 28.500 €**

* **Aktivnost A1001001 Sufinanciranje potreba u školstvu – 2.000 €**

Na ovoj aktivnosti planirana su sredstva kao tekuća pomoć osnovnoj školi za kupnju nekih pomagala, opreme i sl. koje bi im bile neophodne u radu.

Izvor 11- opći prihodi i primici

* **Aktivnost A1001002 Sufinanciranje udžbenika i dr. opreme za OŠ- 12.000 €**

Iznosom od 10.000 € planira se sufinanciranje nabave radnih bilježnica i dr. potrebne opreme učenicima sa područja Općine Berek koji pohađaju osnovnu škole u Bereku i Trnovitičkom Popovcu.

Izvor 11- opći prihodi i primici

* **Aktivnost A1001003 Sufinanciranje srednjoškolskog obrazovanja – 11.000 €**

Ovim iznosom sufinanciraju se srednjoškolci sa područja Općine Berek u iznosu od 20 € mjesečno u vidu bespovratne potpore.

Izvor 11- opći prihodi i primici

* **Aktivnost A1001004 Potpore studentima – 3.000 €**

Sukladno općinskoj odluci Općine jednom godišnje povodom Dana općine redovnim studentima sa područja Općine Berek , dodjeljuje bespovratnu potporu u jednokratnom iznosu od 300 €

Izvor 11- opći prihodi i primici

**11. PROGRAM JAVNIH POTREBA U KULTURI 1011 – 22.000 €**

* **Aktivnost A101101 Manifestacije u kulturi – 7.000 €**

Za manifestacije u kulturi planira se 7.000 € i to za rad KUD Prijatelji Berek , za rad udruge Čuvari starina , za likovnu koloniju ,te za ostale nepredviđene potrebe u kulturi.

Izvor 11- opći prihodi i primici

* **Aktivnost A101103 Pomoć vjerskim zajednicama - 15.000 €**

Na području Općine Berek 4 su župne zajednice , te se iznos od 15.000 € planira kao pomoć u njihovom radu.

Izvor 11- opći prihodi i primici

**12. PROGRAM 1012 ORGANIZACIJA REKREACIJE I ŠPORTSKIH AKTIVNOSTI – 16.000 €**

* **Aktivnost A101201 Osnovna djelatnost sportskog saveza**

Ovim iznosom planira se podupiranje rada i djelovanja NK Tomislav Berek, kao jedinog sportskog društva koje radi i djeluje na području Općine Berek i aktivno se takmiči

Izvor 11- opći prihodi i primici

**13. PROGRAM 1013- PROGRAM SOCIJALNE SKRBI I NOVČANIH POMOĆI – 52.500 €**

* **Aktivnost A101301 – Pomoć u novcu i naravi pojedincima i obiteljima – 15.000 €**

Naknade građanima i kućanstvima u novcu za: podmirenje troškova stanovanja – socijalni program , naknada za novorođeno dijete u obitelji , za podmirenje pogrebnih troškova

za osobe za kojima Centar za socijalnu skrb nije dužan iste snositi, ako umrli nije prije smrti osigurao sredstva za podmirenje tih troškova, te ako ne postoje osobe koje bi za njih snosile troškove sahrane, ostalo – jednokratne novčane pomoći, jednokratne novčane pomoći odobravaju se socijalno ugroženim obiteljima ili samcima koji zbog posebnih okolnosti (bolest, smrt člana obitelji, poboljšanje uvjeta stanovanja, priključenje na vodovod, struju i sl., štete od požara i dr.) dođu u teške materijalne prilike. Pomoć obiteljima težeg materijalnog stanja u vidu pomoći za kupnju prehrambenih artikala, namještaja, uređenje doma i sl.

Naknade građanima i kućanstvima u naravi : subvencioniranje odvoza smeća osobama starijima od 65 godina koji žive u jednočlanim ili dvočlanim domaćinstvima Općina Berek, subvencionira odvoz smeća iznosom od 4€ mjesečno; pomoć u naturi socijalno ugroženima (pomoć u plaćanju režija, kupnji hrane, higijenskih potrepština i sl.), ; ostale pomoći u naravi – pomoć pri kupnji neophodnog građevnog materijala obiteljima kojima je nužan popravak ili poboljšanje uvjeta stanovanja; prigodno darivanje poklon paketima novorođenčadi, prigodno darivanje za vjerske blagdane ( Božić i Uskrs )- 8.000€

Izvor 11- opći prihodi i primici

* **Aktivnost A 101304 potpora mladim obiteljima -21.000 €**

Pomoć mladim obiteljima u rješavanju stambeno pitanja , kupnjom /gradnjom ili adaptacijom prve nekretnine u iznosu od 21.000,00 €.

Izvor financiranja 11-opći prihodi i primici.

**14. PROGRAM 1014- HUMANITARNA SKRB KROZ UDRUGE GRAĐANA -8.500 €**

* **Aktivnost A101402 humanitarna djelatnost Crvenog križa i Caritasa -2.500 €**

Sukladno zakonskim odredbama za rad Crvenog križa planira se iznos od 2.500 €.

Izvor financiranja 11-opći prihodi i primici.

* **Aktivnost 101503 Poticaj udrugama – ostale udruge 6.000 €**

Ovim iznosom planira se poticati rad ostalih nespomenutih udruga , koje tijekom godine podnesu zamolbe (HVIDRA, braniteljske udruge , udruga umirovljenika, udruga potrošača i sl.).

Izvor 11- Opći prihodi i primci

**14. PROGRAM 1015 – PROGRAM JAVNIH POTREBA ZDRAVSTVU -9.000 €**

* **Aktivnost A101501 Opće medicinske usluge :**

Za deratizaciju i dezinsekciju planira se iznos od 9.000 €

Izvor 11- Opći prihodi i primici

**15. PROGRAM RAZVOJ ZAJEDNICE I CIVILNOG DRUŠTVA -592.000 €**

* **Aktivnost Izgradnja /adaptacija objekata – domova 60.000 €**

Ovim iznosom planiraju se dodatna ulaganja na društvenim domovima u svrhu poboljšanja uvjeta rada i korištenja istih.

Izvor 11- Opći prihodi i primici-30.000€

52- Ostale pomoći darovnice -30.000 €

* **Aktivnost K100708 Izgradnja dječjeg vrtića 450.000 €**

Za dovršenje radova na dječjem vrtiću Radost Berek .

Izvor: 51- Pomoći EU

* **Aktivnost K100709 kapitalne pomoći Komunalac Berek d.o.o. – 7.000 €**

Za kupnju komunalne opreme i dugotrajne imovine

Izvor 11- opći prihodi i primici

* **Aktivnost T100503 Sufinanciranje izgradnje kanalizacijskih priključaka -75.000 €**

Sufinanciranje izgradnje kanalizacijskih priključaka

Izvor 11 – Opći prihodi i primici -25.000 €

Izvor 520 – Pomoć Hrvatske vode – 50.000 €

Jedinstveni upravni odjel